9.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΗΣ ΠΡΟΝΟΙΑΣ Αριθ. Δ4γ/16253/7382 της 7/12 Δεκ. 1966  (ΦΕΚ Β΄ 744)  Περί εγκρίσεως εφαρμογής των διατάξεων του Νόμ. 4467/65 και του υπ’ αριθ. 460/65 Β.Δ/τος προς στεγαστικήν αποκατάστασιν των οικογενειών του εκ κατολισθήσεων πληγέντος οικισμού Λεπετύμνου Λέσβου.  ΄Εχοντες υπ’ όψιν: 1)Τας διατάξεις του άρθρ. 16 του Νόμ. 4467/65 «περί ιδρύσεως εν Αθήναις κλπ.». 2)Τας διατάξεις του υπ’ αριθ. 460/65 Β.Δ/τος «περί εφαρμογής διατάξεων αφορωσών εις την στεγαστικήν αποκατάστασιν των εκ των σεισμών των μηνών Μαρτίου-Απριλίου 1965 πληγέντων πληθυσμών». 3)Τας διατάξεις της παρ. 7 του άρθρ. 3 του Νόμ. 4546/1966 «περί τροποποιήσεως και συμπληρώσεως του Νόμ. 3217/1965 περί αγοράς υπό του Δημοσίου εκτάσεως του Ο.Δ.Ε.Π. 4)Την υπ’ αριθ. 65/2.12.66 γνώμην της Συντονιστικής Επιτροπής, αποφασίζομεν: Εγκρίνομεν της εφαρμογήν των διατάξεων του άρθρ. 16 του Νόμ. 4467/65 ως και του υπ’ αριθ. 460/65 Β.Δ/τος ως ετροποποιήθη και συνεπληρώθη μεταγενεστέρως, επί του προγράμματος στεγαστικής αποκαταστάσεως των οικογενειών του εκ κατολισθήσεων πληγέντος οικισμού Λεπετύμνου Νομού Λέσβου. Το πρόγραμμα της στεγαστικής αποκαταστάσεως των ως άνω οικογενειών, θα τεθή εις εφαρμογήν δια της κατά το άρθρ. 16 του υπ’ αριθ. 4467/65 εκδοθησομένης κοινής υπουργικής αποφάσεως.              Σελ. 280,04(β) 316-120  